**Р Е П У Б Л И К А С Р Б И Ј А**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ЦЕНТАР ЗА СОЦИЈАЛНИ РАД ЗА ОПШТИНУ ЧОКА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ЦЕНТАР ЗА СОЦИЈАЛНИ РАД ЧОКА**

**ГОДИШЊИ ПРОГРАМ РАДА**

**СА ФИНАНСИЈСКИМ ПЛАНОМ**

**ЦЕНТРА ЗА СОЦИЈАЛНИ РАД ЗА ОПШТИНУ ЧОКА**

**ЗА 2025. ГОДИНУ**

**децембар 2024. године**

САДРЖАЈ

[1. УВОД 3](#_Toc184724279)

[2. ДЕЛАТНОСТ ЦЕНТРА ЗА СОЦИЈАЛНИ РАД ЗА ОПШТИНУ ЧОКА 4](#_Toc184724280)

[3. ОРГАНИЗАЦИОНА СТРУКТУРА 6](#_Toc184724284)

[4. КАДРОВСКА СТРУКТУРА 6](#_Toc184724285)

[5. ОРГАНИЗАЦИЈА РАДА 8](#_Toc184724286)

[6. ПЛАН СТРУЧНОГ УСАВРШАВАЊА ЗАПОСЛЕНИХ 15](#_Toc184724292)

[7. ПЛАНИРАНЕ ПРОГРАМСКЕ И ПРОЈЕКТНЕ АКТИВНОСТИ 17](#_Toc184724293)

[8. ПЛАНИРАНЕ ИНВЕСТИЦИОНЕ АКТИВНОСТИ 19](#_Toc184724294)

[9. ФИНАНСИЈСКИ ПЛАН 20](#_Toc184724295)

[10. ПЛАН РАЗВОЈА НОВИХ УСЛУГА 27](#_Toc184724296)

# УВОД

ОПШТИ ПОДАЦИ О ЦЕНТРУ ЗА СОЦИЈАЛНИ РАД ЗА ОПШТИНУ ЧОКА

1. **Назив установе социјалне заштите:** Центар за социјални рад за општину Чока
2. **ПИБ:** 102915296
3. **Матични број:** 08787905
4. **Шифра делатности:**8899- остала непоменута социјална заштита без смештаја
5. **Адреса седишта установе:** Чока, улица Потиска број 20
6. **Подаци о одговорном лицу у правном лицу:** Тамара Ардала, директор, 0230/472-629, [coka.csr@minrzs.gov.rs](mailto:coka.csr@minrzs.gov.rs)
7. **Подаци о одговорним лицима која су одговорна за спровођење програма рада:** Тамара Ардала, директор
8. **Циљеви за 2025. годину:** Социјална заштита јесте организована друштвена делатност од јавног интереса чији је циљ пружање помоћи и оснаживање за самосталан и продуктиван живот у друштву појединаца и породица као и спречавање настајања и отклањање последица социјалне искључености.

**Циљеви социјалне заштите су и 2025. години:**

* достићи, односно одржавати минималну материјалну сигурност и независност породице и појединца у задовољавању животних потреба;
* обезбедити доступност услуга и остваривање права у социјалној заштити;
* створити једнаке могућности за самосталан живот и подстицати на социјалну укљученост;
* очувати и унапредити породичне односе као и унапредити породичну, родну и међугенерацијску солидарност;
* предупредити злостављање, занемаривање или експлоатацију, односно отклонити њихове последице.

Циљеви социјалне заштите се остварују пружањем услуга социјалне заштите и другим активностима које предупређују, умањују или отклањају зависност појединца и породица од социјалних служби.

**Право на социјалну заштиту**

Сваки појединац и породица којима је неопходна друштвена помоћ и подршка ради савладавања социјалних и животних тешкоћа и стварања услова за задовољење основних животних потреба имају право на социјалну заштиту.

Право на социјалну заштиту обезбеђују се пружањем услуга социјалне заштите и материјалном подршком.

1. **Могући ризици за реализацију планираних активности:** недостатак времена доступног за рад са корисницима услед повећаног броја корисника и све већег провођења времена у бирократским процесима, као и недовољан број стручних радника, јер нормативи не рефлектују промену проблема и улога које центар за социјални рад добија.
2. **Мере за отклањање ризика:** повећање броја запослених стручних радника у центру за социјални рад.

# ДЕЛАТНОСТ ЦЕНТРА ЗА СОЦИЈАЛНИ РАД ЗА ОПШТИНУ ЧОКА

Центар за социјални рад одлучује о остваривању права корисника утврђених законом и о коришћењу услуга социјалне заштите које обезбеђује Република Србија, аутономна покрајина и јединица локалне самоуправе и врши друге послове утврђене законом и прописима донетим на основу истог.

Центар за социјални рад у складу са актима јединице локалне самоуправе учествуjе у пословима планирања и развоја социјалне заштите у јединици локалне самоуправе.

**2.1. ЈАВНА ОВЛАШЋЕЊА**

# У вршењу јавних овлашћења, центар у складу са законом, одлучује о :

# остваривању права на материјално обезбеђење;

1. остваривању права на додатак за помоћ и негу другог лица;
2. остваривању права на помоћ за оспособљавање за рад;
3. остваривању права на смештај у установу социјалне заштите;
4. остваривању права на смештај одраслог лица у другу породицу;
5. хранитељству;
6. усвојењу;
7. старатељству;
8. одређивању и промени личног имена детета;
9. мерама превентивног надзора над вршењем родитељског права;
10. мерама корективног надзора над вршењем родитељског права.

**У вршењу јавних овлашћења, центар у складу са законом, обавља следеће послове:**

* спроводи поступак посредовања –медијације у породичним односима (мирење и нагодба)
* доставља налаз и стручно мишљење , на захтев суда у парницама у којима се одлучује о заштити права детета или о вршењу, односно лишењу родитељског права**;**
* доставља, на захтев суда, мишљење о сврсисходности мере заштите од насиља у породици коју је тражио други овлашћени тужилац;
* пружа помоћ у прибављању потребних доказа суду пред којим се води поступак у спору за заштиту од насиља у породици;
* спроводи поступак процене опште подобности хранитеља, усвојитеља и старатеља;
* врши пописе и процену имовине лица под старатељством;
* сарађује са јавним тужиоцем, односно судијом за малолетнике у избору и примени васпитних налога;
* спроводи медијацију између малолетног учиниоца и жртве кривичног дела;
* подноси извештај о испуњењу васпитног налога јавном тужиоцу, односно судији за малолетнике
* присуствује по одобрењу суда радњама у припремном поступку против малолетног учиниоца кривичног дела
* доставља мишљење суду пред којим се води кривични поступак против малолетника у погледу чињеница које се односе на узраст малолетника, чињеница потребних за оцену његове зрелости, испитује средину у којој и прилике у којима живи и друге околности које се тичу његове личности и понашања;
* присуствује седници већа за малолетнике и главном претресу у кривичном поступку против малолетног учиниоца кривичног дела
* обавештава суд надлежан за извршење заводске васпитне мере и орган унутрашњих послова када извршење не може да започне или да се настави због одбијања или бекства малолетника
* стара се о извршењу васпитних мера посебних обавеза;
* поверава извршење васпитне мере појачаног надзора од стране родитеља, усвојитеља или старатеља и указује помоћ у извршењу мере;
* поверава извршење васпитне мера појачаног надзора у другој породици и указује помоћ породици у коју је малолетник смештен;
* спроводи васпитну меру појачаног надзора од стране органа старатељства тако што брине о школовању малолетника, његовом запослењу одвајању из средине која на њега штетно утиче потребном лечењу и сређивању приликама у којима живи;
* стара се о извршењу васпитне мере појачаног надзора уз обавезу дневног боравка у установи за васпитање и образовање малолетника;
* доставља суду и јавном тужиоцу за малолетнике извештај о току извршења васпитних мера о чијем се извршењу стара;
* предлаже суду доношење одлуке о трошковима извршења васпитних мера;
* обавља друге послове утврђене законом.

Центар у вршењу јавних овлашћења пружа услуге социјалног рада и покреће судске поступке када је законом на то овлашћен.

Центар за социјални рад иницира и развија превентивне и друге програме који доприносе задовољавању индивидуалних и заједничких потреба грађана у области социјалне заштите на територији јединице локалне самоуправе за коју је основан, иницира и развија превентивне и друге програме који доприносе спречавању и сузбијању социјалних проблема и обавља и друге послове у области социјалне заштите, у складу са законом и другим прописима.

## ПЛАНИРАНИ ПОСЛОВИ И ОБИМ УСЛУГА КОЈИ СЕ ФИНАНСИРАЈУ ИЗ ЛОКАЛНЕ САМОУПРАВЕ

На основу Одлуке о социјалној општине Чока („Службени лист општине Чока“, бр. 12/2011, 14/2019 и 6/2023) се дефинишу послови центра за социјални рад из надлежности локалне самоуправе и то:

1. **Дневне услуге** **у заједници** које обухватају активности које подржавају боравак корисника у породици и непосредном окружењу:

* Дневни боравак за децу и младе са сметњама у развоју;
* Помоћ и нега у кући

1. **Услуге смештаја:**

* привремени смештај у прихватилиште и прихватну станицу

1. **Посебни облици социјалне заштите**

* једнократна помоћ
* опрема и трошкови превоза корисника за смештај у установу социјалне заштите или у другу породицу
* накнада трошкова сахрањивања

1. **Остала права из области социјалне заштите су**:

* регресирање трошкова превоза ученика средњих школа,
* студентске стипендије
* мере из области популационе политике.

Друга права социјалне заштите остварују се у складу са проценом потреба грађана у области социјалне заштите и материјалним могућностима општине, а на основу посебне одлуке којом ће бити регулисана висина и начин остваривања утврђеног права.

# ОРГАНИЗАЦИОНА СТРУКТУРА

Унутрашње уређење Центра за социјални рад за општину Чока омогућава сагледавање и доследно управљање обимом посла, успостављање целовитог система одговорности примерено управљање људским потенцијалима и адекватно сагледавање и вредновање уложеног стручног и другог рада сваког појединца.

Унутрашње уређење и систематизација радних места у Центру утврђена је  Правилником о унутрашњој организацији са описом послова и систематизацијом радних места у Центру за социјални рад за општину Чока број 91 од 05.03.2018. године са постојећим изменама и допунама.

Како Центар за социјални рад за општину Чока има мање од десет запослених стручних радника, вршење послова  организовано је у оквиру једне унутрашње организационе јединице и послове из делокруга Центра обављају сви запослени стручни радници у складу са општим актом о унутрашњем уређењу и систематизацији послова.

# КАДРОВСКА СТРУКТУРА

Број и структрура радника на пословима јавних овлашћења у Центру за социјални рад за општину Чока утврђени су у складу са нормативом кадрова прописаним Правилником о организацији, нормативима и стандардима рада центра за социјални рад („Службени гласник РС“, бр. 59/2008, 37/2010, 39/2011- др.правилник, 1/2012-др.правилник, 51/2019, 12/2020 и 83/2022).

Решењeм Министарства за социјална питања Републике Србије број: 119-01-00040/03-05 од 23.04.2003. године, најпре је био утврђен број стручних и других радника, чији се рад финансира из републичког буџета на пословима јавних овлашћења у Центру за социјални рад за општину Чока и то: 8 (осам) радника, односно извршилаца, чије су се плате финансирале из буџета Републике Србије.

Решењем Министарства рада и социјалне политике бр.112-01-151/129/2008-09 од 01.12.2008. године утврђен je број стручних и других радника, чији се рад финансира из републичког буџета на пословима јавних овлашћења у Центру за социјални рад за општину Чока и **то укупно 7 (седам) радника, односно извршилаца од чега 1 (један) на радном месту директор, 3 (три) на пословима социјалног рада, 1 (један) на управно правним пословима, 1 (један) на администартивно-финансијским пословима и 1 (један) на техничким пословима** у складу са Правилником о организацији нормативима и стандардима рада центар за социјални рад („Службени гласник РС“, бр. 59/08).

Наведени број извршилаца је потврђен Одлуком о максималном броју запослених на неодређено време у систему државних органа , систему јавних служби ,систему АП Војводине и систему локалне самоуправе за 2015.године („Службени гласник РС“ број 101/2015) , табеларни приказ бр.19, установе социјалне заштите.

Решењем о утврђивању броја руководилаца служби и супервизора у Центру за социјални рад Чока Министарства рада и социјалне политике број: 112-01-112/136/2009-09 од 01.03.2009. године утврђен је број руководилаца служби и супервизора у Центру за социјални рад за општину Чока, и то: руководилац: -, супервизор: 0,5.

У Центру за социјални рад за општину Чока запослена су 4 стручна радника и то:

Нора Рожа Борбељ, дипл.психолог –супервизор у центру за социјални рад,

Никола Милошев, дипл. психолог–водитељ случаја,

Сандра Ђурђев, дипл.социјални радник-водитељ случаја, стручни радник на пословима социјалног рада

Ћеран Владенка, дипл.правник – стручни радник за управно - правне послове.

На радном месту референт за правне, кадровске и административне послове-администрартивни радник запослен је Денис Радин.

На радном месту дипломираног економисте за финансијско – рачуноводствене  послове запослена је Невена Булатовић, која прати и води комплетно финансијско пословање, израђује завршни рачун Центра, припрема и реализује готовинска и безготовинска плаћања и друге послове предвиђене позитивним законским прописима.

Тамара Ардала, директор, дипл.правник, која је одговорна за законитост рада, поштовање стручног рада, унутрашњу и спољну координацију, планирање, организовање и контролу рада запослених.

Из буџета локалне самоуправе финансира се рад једног запосленог, Жељане Маринковић, за обављање послова на радном месту стручни радник на пословима планирања, развоја и извештавања.

Из буџета јединице локалне самоуправе финансира се још једно радно место и то: Руководилац пружаоца услуге у заједници, које је актуелно упражњено, а имајући у виду да Центар за социјални рад за општину Чока више није пружалац дневних услуга у заједници, у наредном периоду планира се измена Статута, а потом и Правилника о организацији и систематизацији послова у Центру за социјални рад за општину Чока, којим изменама ће се извршити брисање организационе јединице Службе за оставривање локалних услуга соицијалне заштите, а самим тим и радног места Руководиоца пружаоца услуге у заједници.

Укупан број запослених у Центру за социјални рад за општину Чока је 8 (осам) и то 7 (седам), чији се рад финансира из републичког буџета и 1 (један) запослени чији се рад финансира из буџета локлане самоуправе.

Сви ангажовани стручни радници имају лиценце за рад у складу са Правилником о лиценцирању стручних радника у социјалној заштити са роком важења до 2025. године.

Од јануара 2025. године до краја фебруара 2025. године, јединица локалне самоуправе обезбедила је средства за ангажовање 1(једног) лица који ће по основу уговора о обављању послова ван радног односа обављати послове возача у Центру за социјални рад за општину Чока. Од 01.03.2025. године, након измене Правилника о организацији и систематизацији послова у Центру за социјални рад за општину Чока, добијања сагласности на исти и прибављања сагласности у складу са Уредбом о поступку за прибављање сагласности за ново запошљавање и додатно радно ангажовање код корисника јавних средстава („Службени гласник РС“, бр. 159/2020 и 116/2023) планира се запошљавање наведеног лица на радном месту возача, чија плата ће се финансирати из буџета локалне самоуправе.

Када је у питању недостајући кадар, Центар за социјални рад за општину Чока има потребу за још једним радником на пословима јавних овлашћења и то дипломираним педагогом као водитељем случаја, како би се стекли услови за поштовањем стандарда стручног рада у поступку процене подобности хранитеља, усвојитеља и у другим случајевима у којима је потребна усмерена процена педагога.

С тим у вези Центар се у неколико наврата обраћао ресорном Министарству са захтевом за измену Решења о утврђивању броја стручних и других радника, чији се рад финансира из буџета Р Србије, на пословима јавних овлашћења у Центру, а везано за увећање 1 радника на пословима социјалног рада (водитеља случаја).

Од стране истог смо обавештени да је захтев Центра размотрен и да није могуће удовољити истом, јер тражено увећање не би било у складу са важећим нормативом кадрова.

# ОРГАНИЗАЦИЈА РАДА

## ЗАДАЦИ ЦЕНТРА

У центру за социјални рад остварују се законом о социјалној заштити утврђена права и обезбеђује пружање услуга социјалне заштите.

Центар за социјални рад оснива јединица локалне самоуправе.

Центар за социјални рад одлучује о остваривању права корисника утврђених законом и о коришћењу услуга социјалне заштите које обезбеђује Република Србија, аутономна покрајина и јединица локалне самоуправе и врши друге послове утврђене законом и прописима донетим на основу закона.

Центар за социјални рад, у складу са актима јединице локалне самоуправе, учествује у пословима планирања и развоја социјалне заштите у јединици локалне самоуправе

Будући да је Центар за социјални рад специјализована институција система социјалне заштите која представља базу стручног рада у области социјалне заштите, својим радом задовољава најразличитије потребе грађана у спречавању узрока и отклањању последице социјалних случајева и проблема у општини.

Корисник права или услуга социјалне заштите које пружа центар за социјални рад јесте појединац, односно породица која се суочава с препрекама у задовољавању потреба, услед чега не може да достигне или да одржи квалитет живота или која нема довољно средстава за подмирење основних животних потреба, а не може да их оствари својим радом, приходом од имовине или из других извора.

Услуге социјалне заштите организују се као услуге за децу, младе и породицу и услуге за одрасле и старије кориснике, уз уважавање интегритета, стабилности веза и окружења корисника и породице.

Услуге социјалне заштите подељене су у следеће групе:

1) услуге процене и планирања – процена стања, потреба, снага и ризика корисника и других значајних особа у његовом окружењу; процена старатеља, хранитеља и усвојитеља; израда индивидуалног или породичног плана пружања услуга и мера правне заштите и других процена и планова;

2) дневне услуге у заједници – дневни боравак; помоћ у кући; свратиште и друге услуге које подржавају боравак корисника у породици и непосредном окружењу;

3) услуге подршке за самосталан живот – становање уз подршку; персонална асистенција; обука за самостални живот и друге врсте подршке неопходне за активно учешће корисника у друштву;

4) саветодавно-терапијске и социјално-едукативне услуге – интензивне услуге подршке породици која је у кризи; саветовање и подршка родитеља, хранитеља и усвојитеља; подршка породици која се стара о свом детету или одраслом члану породице са сметњама у развоју; одржавање породичних односа и поновно спајање породице; саветовање и подршка у случајевима насиља; породична терапија; медијација; СОС телефони; активација и друге саветодавне и едукативне услуге и активности;

5) услуге смештаја – смештај у сродничку, хранитељску или другу породицу за одрасле и старије; домски смештај; смештај у прихватилиште и друге врсте смештаја.

Материјалну подршку корисник остварује путем новчане социјалне помоћи, додатка за помоћ и негу другог лица, увећаног додатка за помоћ и негу другог лица, помоћи за оспособљавање за рад, једнократне новчане помоћи, помоћи у натури и других врста материјалне подршке, у складу са овим законом и прописима донетим за његово спровођење.

У наредној години Центар за социјални рад ће се бавити питањима социјалне заштите деце и младих, одраслих и старих лица са подручја општине Чока као и праћењем и проучавањем социјалних потреба и проблема, иницирањем и организовањем превентивних активности као и иницирањем код ЈЛС покретања процеса израде секторске стратегије социјалне заштите за општину Чока.

## ДЕФИНИСАНИ ПРИОРИТЕТИ РАДА ЦЕНТРА У ЗАЈЕДНИЦИ

И током 2025. године Центар ће доносити одлуке о остваривању права корисника и пружати услуге корисницима у складу са Законом и прописима донетим на основу закона, као и у складу са нормативима и стандардима утврђеним Правилником организацији нормативима и стандардима рада ЦСР што подразумева савремени методски приступ социјалног рада и вођење случаја што захтева координацију процеса пружања услуга које често обезбеђују различите службе. Све то подразумева активности процене, аранжирања приступа услугама, координација и надгледања услуга које треба да одговоре на корисникове потребе од стране водитеља случаја у центру тј.стручних радника социјалног рада.

На тај начин сматрамо (у ситуацијама социјалне несигурности и великог притиска становништва у стању социјалне потребе), да ће друштвена заједница бити спремна на одговор, радом своје јавне службе која ће моћи методама стручног социјалног рада одговорити потребама. Мобилисање и активно укључивање свих актера социјалне заштите на локалном нивоу (невладин сектор, приватни предузетници, органи државне управе, јавне службе из других ресора и др.) у развоју социјалне заштите и надаље ће бити заступљени у раду Центра који остварује кoординативну улогу у локалној заједници у области социјалне заштите.

## ЗАШТИТА ОДРАСЛИХ И СТАРИХ ЛИЦА

Заштита и помоћ одраслих и старих општине Чока ће се у 2025. години одвијати уз примену метода вођење случаја у заштити одраслих и старих лица.

Друштвена ситуација и низак социо-економски положај грађана, неповољна епидемиолошка ситуација, онемогућавају квалитетну бригу грађана о својим остарелим сродницима, који ни сами нису у могућности да себи пруже квалитетне и здраве услове живота. Као и претходних година повећава се број захтева за смештај у установе социјалне заштите за одрасле и старе.

ЈЛС је обезбедила својим најстаријим суграђанима дневну услугу у заједници -помоћ у кући која се пружа у свим насељеним местима општине што је значајан ресурс за процесе процене и планирања у ЦСР и обезбеђивања корисницима задовољавање потреба у сопственој средини, односно најмање рестриктивном окружењу.

Социјална заштита старих ће наставити да се пружа у оквиру Центра у складу са поштовањем позитивних прописа и у сарадњи са изабраном организацијом социјалне заштите за пружање дневне услуге у заједници.

Надаље ће се пратити адекватност примењених облика заштите лица смештених у дом или у хранитељске породице, кроз редовне обиласке корисника и сачињавање заједничких планова услуга.

Такође, и даље ће се спроводити старатељска заштита имовине и лица лишених пословне способности, као и покретање поступака лишавањa пословне способности и стављањa под старатељство лица која нису способна да заштите властита права и интересе.

Пред Центром је и даље присутан проблем смештаја лица лишених пословне способности без породичног старања, с обзиром на попуњеност капацитета специјализованих установа с једне стране и процес деинституционализације лица са менталним сметњама и усмереност државе да се обезбеде услуге у окружењу корисника које би обезбедиле живот у заједници а не смештај у домове, те је потребно 2025. години. приступити разматрању услова за развој услуге која би подржала живот лица са менталним сметњама у свом окружењу.

У наредном периоду очекује се услед пораста броја старих, оболелих и особа са инвалидитетом и даље пораст захтева за остваривање права на додатак за негу и помоћ другог лица, као и додатка за увећану туђу негу и помоћ, која је проширена и на кориснике права на додатак за помоћ и негу у систему пензијско- инвалидског осигурања.

И у наредној години Центар ће одржавати сарадњу са свим важним друштвеним чиниоцима локалне заједнице: ЛС, ПС Чока, Пореска управа, Катастар непокретности, Месне заједнице, Дом здравља, болнице на ширем подручју, установе за смештај одраслих и старих, ПИОР, Удружење пензионера и др.

**Превентивна делатност у заштити одраслих и старих**

Друштвено економски положај у којем се налази највећи део становника општине Чока, довео је до појаве нових и пораста већ присутних социјалних проблема.

Центар за социјални рад једну од својих функција- праћење и проучавање социјалних потреба и проблема, остварује вођењем евиденције и документације о корисницима социјалне заштите, непосредним праћењем социјалних проблема по месним заједницама, прикупљањем података и истраживањем социјалних проблема, коришћењем обављених истраживања, што представља основу за превентивну делатност. Такође значајну улогу у ефикасној превентивној делатности у заједници има и укључивање свих локалних актера.

У циљу спречавања настанка или ублажавања узрока који доводе до одређених социјалних потреба и проблема као и санирање последица Центар ће наредне године посветити велику пажњу превентивним активностима.

Планиране превентивне активности у 2025. години су:

* Рад на психо-социјалној подршци старим, хронично оболелим и особама са инвалидитетом кроз сарадњу са Црвеним крстом Чока, као пружаоцем услуге помоћи и неге у кући.
* Подршка породици која има члана са менталним сметњама.
* Помоћ и подршка породици за бригу о својим остарелим члановима.
* Непосредан рад са породицом са поремећеним породичним односима (усмеравање и развој за преузимање властите одговорности живљења, подизање родитељске компетенције, адаптилног реаговања у животним догађајима, проблеми деце у адолесцентном периоду).

## ЗАШТИТА ДЕЦЕ И МЛАДИХ

Заштита деце и младих општине Чока ће се у 2025. години одвијати уз примену метода вођења случаја у складу са одредбама Правилника о организацији, нормативима и стандардима рада ЦСР.

**Деца без родитељског старања**

У оквиру збрињавања деце без родитељког старања примењиваће се стандарди из Правилника о хранитељству („Службени гласник РС“, бр. 66/22), а у циљу остваривања најбољег интереса детета избором хранитељске породице из круга сродничких, односно других хранитељских породица које имају општу подобност за хранитељство и које испуњавају услове за бављење хранитељством. Само у посебним ситуацијама ће се вршити смештај деце у установе социјалне заштите уколико је према потпуној процени стручних радника тај облик заштите најцелисходнији, уз претходну сагласност надлежног Министарства односно Покрајинског секретаријата за социјалну политику , демографију и равноправност полова. Примена одговарајућег облика заштите се обезбеђује детету уз поштовање и примену одредаба одговарајућег закона, подзаконског акта, инструкција надлежног министарства и приручника о поступању при одабиру и промени облика заштите.

Центар за социјални рад је успешно афирмисао хранитељство као облик социјалне заштите деце без родитељског старања и у наредном периоду ће се уложити већи напор за изналажење што стимулативније породичне средине за децу без родитељског старања, мотивисањем одговорних грађана за обављање хранитељске улоге (стандардно, специјализовано и ургентно хранитељство) и вршиће се популарисање перодичним исказивањем потреба за хранитељским породицама.

Деца без родитељског старања пре смештаја у хранитељску породицу ће се систематски припремити за смештај као и њихова природна породице из која се издваја. Припремне активности усмерене на децу и природне породице ће се артикулисати кроз план припреме, а евалуираће се кроз извештај о успешности припреме деце пре смештаја. Центар од момента смештаја деце помаже родитељима да ангажују сопствене снаге у решавању проблема и да створе услове за повратак детета у природну породицу (саветодавни рад, материјална давања, упућивање и посредовање код других служби и институција у локалној заједници). Перманентно ће се радити на подстицању и одржавању личних односа између родитеља и детета као и других сродника блиских детету, уколико је то у најбољем интересу детета.

Такође, Центар за социјални рад ће и у 2025. години вршити праћење и увид у рад хранитеља кроз скуп континуираних активности за процену остваривања сврхе хранитељства, сагледавања актуелних потреба и промена у хранитељској породици са циљем реализације плана услуга односно, утврђивања степена задовољавања потреба детета од стране хранитељске породице. Праћење функционисања хранитељске породице има за циљ да детету на хранитељству обезбеди довољно стимулативне услове који ће подржавати његов развој у складу са његовим индивидуалним потребама и потенцијалима. Такође ће Центар за социјални рад у 2025.години као и до сада вршити поновну процену подобности хранитеља који већ обављају ту улогу, а којима је истекла подобност. Потешкоћу у раду представља то што новоосновани Центар за породични смештај и усвојење у Суботици још увек није преузео своје надлежности за целу територију за коју је основан.

Центар ће током 2025. године наставити са покретањем поступка за **лишавање родитељског права** у складу са Породичним законом чл.81 чл.82. где, ако се и поред предузетих активности на оснаживању природне породице, утврди да родитељи не прихватају да се старају о свом детету, или су околности биолошких родитеља такве да никако није могуће задовољити потребе деце да живе са својим родитељима и ово право деце се може ограничити једино судском одлуком када је то у најбољем интересу детета.

Унапређење сарадње са свим друштвеним чиниоцима (основне школе, средње школе, домови здравља, предшколске установе, НСЗ, ПС) који су од пресудног значаја за развој деце на породичном смештају и формирање мреже подршке хранитељским породицама.

**Заштита деце под старатељством** ће се систематски планирати, пратити и ревидирати кроз план старања и континуирано ће се пратити обављање старатељске дужности старатеља у заштити интереса млт.деце и узимањем годишњих старатељских извештаја у законски предвиђеном року.

**Деца у ризику од измештања из биолошке породице**

Породице са сложеним и бројним потребама су породице са децом које су често суочене са изразитим сиромаштвом, незапосленошћу, веома лошим стамбеним условима, где постоје изазови везани за проблеме менталног здравља и родитеља и деце, где је дете или родитељ особа са инвалидитетом, где је присутно насиље, породице у којима родитељи занемарују потребе детета или не умеју да одговоре на њих. Већина породица којима је потребна услуга интензивне подршке трпи због истовремено више незадовољених потреба, односно тешкоћа које их ометају, отежавају им или онемогућавају да родитељи на одговоран начин реализују своју родитељску улогу и омогуће сигуран и безбедан развој деце у породици. Породица је основна друштвена група и природна средина за развој, добробит и заштиту деце и Цeнтар за социјални рад ће у 2025. години улагати напоре да се деци у породицама у ризику од измештања омогући да остану или се врате на старање својим родитељима или, у одговарајућим случајевима, другим члановима ближе породице.

**Центар за социјални рад ће бити учесник јавних конкурса у циљ прибављања средстава за развој услуге Породични сарадник.** Услуга породични сарадник има за циљ унапређење капацитета породице да омогући безбедност и стабилне услове за раст, развој и добробит детета у његовом породичном окружењу. Основни циљеви услуге, дакле су: првенеција измештања деце из природних породица, подршка повратку детета у породицу/оснаживање породица за повратак детета из институција или хранитељских породица, превенција занемаривања и злостављања деце у пороидцама, унапређење капацитета родитеља кроз стицање нових знања и вештина у области родитељства, животних вештина, партнерских и других односа.

**Деца са сметњама у развоју**

Заштита деце са сметњама у развоју и даље ће бити усмерена на остваривање права на додатак за помоћ и негу другог лица и увећани додатак за негу и помоћ као и услуге које обухватају активности процене , аранжирање приступа услугама, планирања, координације, надгледања и евалуацију услуга које ће одговорити на потребе конкретног корисника а у циљу задовољавања и превазилажења потреба и проблема. ЈЛС ће током 2025. године обезбедити пружање услуге лични пратилац детета. Услуга лични пратилац доступна је детету са инвалидитетом, односно са сметњама у развоју, коме је потребна подршка за задовољавање основних потреба у свакодневном животу у области кретања, одржавања личне хигијене, храњења, облачења и комуникације са другима, под условом да је укључено у васпитно-образовну установу, односно школу, до краја редовног школовања, укључујући завршетак средње школе. Центар за социјални рад упућује кориснике на остваривање права на дневну услугу у заједници.

**Деца и млади са поремећајем у понашању**

У оквиру заштите деце и младих са поремећајем у понашању планиране активности у 2025. години су усмерене ка стварању услова за спровођење васпитних налога и мера посебних обавеза према малолетним учиниоцима кривичних дела с обзиром да треба имати у виду да су у питању деца и да им је потребно пружити другу шансу, наравно када то не угрожава безбедност других. Упућивање, организација и праћење мера посебне обавезе и васпитног налога где је фокус уместо на кажњавању померен ка промени њиховог понашања, што је најбољи начин смањења рецидивизма :

* Унапређење већ успостављене сарадње Центра са свим значајним субјектима заједнице где постоје ресурси за реализацију васпитних налога и мера посебне обавезе са којима ЦСР има потписане споразуме о сарадњи и ширење листе потенцијалних организација за спровођење ових мера што би допринело карактеристикама и потребама малолетника како би посебна обавеза и васпитни налог остварио своју сврху.
* Пружање помоћи породици у васпитању, развојним проблемима деце и другим тешкоћама.
* Настављање успостављене сарадње са судовима.
* Израда планова услуга за децу и младе којима је Суд изрекао васпитну меру појачаног надзора, реализација плана и достављање извештаја о реализацији васпитне мере суду.

**Превентивна делатност у заштити деце и младих**

Имајући у виду социо - економску ситуацију у општини Чока и све већи број социо - материјално угрожених породица и млади из тих породица, доживљавају животне тешкоће као што су материјална оскудица, конфликтни односи, губици, болест, небрига и др. које су превише напрегле њихове личне, породичне и друштвене снаге све до нивоа угрожавања животних потреба (физичких, сигурности, љубави, припадности ,самопоштовања) и као крајњу последицу довеле су до ометања развоја младих особа.

Уколико се у тренутку доживљавања нема адекватних услова и подршке, јављају се понављени и трајни обрасци понашања у смислу кршења социјалних норми и угрожавања права других људи, што има вишеструке негативне последице и предиктивност за настајање озбиљнијих поремећаја на старијем узрасту.

Уколико се обезбеде средства по јавним позивима, ЦСР ће **обновити услугу клубског начина рада са младима како би благовремено, интегративним приступом допринели ублажавању неповољних животних околности које су довеле до непожељних облика понашања.** Услугу је у више наврата почев од 2011. године финансијски подржаао Покрајински секретаријат за социјалну политику и демографију Нови Сад. Планира се наставак рада клуба и у 2025.години, уколико се обезбеде средства, с обзиром да су резултати рада са децом и младима у сукобу са законом и са асоцијалним понашањем били више него задовољавајући (задовољство укључене деце у клуб, значајан пад броја корисника у оквиру корисничке групе, праћење деце у ризику и благовремено реаговање).

**Деца из породица са поремећеним породичним односима**

У оквиру рада на заштити деце из породица са поремећеним породичним односима ће се обављати саветодавни рад са одраслим лицима са поремећеним брачним и породичним односима, односно рад са децом која живе у тим породицама. Такође ће се и даље вршити посредовање у бракоразводним споровима, које је значајно, имајући у виду да је развод брака трауматизујуће искуство и за родитеље и за децу.

**Превентивно деловање у циљу спречавања и сузбијања насиља у породици**

Центар за социјални рад ће поступати у складу са одредбама Закона о спречавању насиља у породици, Породичног закона, Општег протокола о поступању и мултисекторској сарадњи у ситуацијама родно заснованог насиља према женама и насиља у породици, и по захтеву суда пружити помоћ у прибављању потребних доказа, те износити своје мишљење о траженим питањима и о оправданости тражене мере заштите, подносити тужбе за насиље, издржавање детета, водити документацију и евиденцију о жртвама насиља и мерама које су изречене, хитним мерама и њиховом продужењу, а такође и евиденцију о записницима са састанака Групе за координацију. Задужени стручни радник ће присуствовати и у 2025. години састанцима Групе за координације у ОЈТ Кикинда.

Центар ће и даље пружати подршку и помоћ жртвама насиља кроз саветодавни рад и укључивати се у превентивне програме са Полицијском станицом Чока на плану спречавања и сузбијања насиља у породици. Посебну пажњу ће усмерити ка деци у породицама где је утврђено насиље, како би заштитили децу и пружили подршку ненасилном родитељу у стварању адекватних услова за развој детета. Поступци се спроводе у складу са Општим и Посебним протоколом за заштиту деце од насиља у области социјалне заштите. Поступајући у складу са Посебним протоколом за заштиту деце од насиља у области социјалне заштите, Центар за социјални рад за општину Чока ће у 2025.години спроводити превентивне активности и тaко организовати трибину у сарадњи са локалним Саветом за безбедност, и основним школама на територији општине Чока која ће за циљ имати подизање свести о проблему насиља, промовисање позитивних модела понашања и решавања конфликата, промовисање вредности против насиља, ненасилне комуникације и сл. Циљна група ове трибине биће родитељи, баке и деде деце основношколског узраста, као и други заинтересовани грађани наше општине. Такође, потребно је израдити различите материјале-флајере различитих формата, и на мањинском језику са информацијама у вези са превенцијом насиља над децом у области социјалне заштите.

## ОРГАНИ ЗАДУЖЕНИ ЗА РУКОВОЂЕЊЕ И УПРАВЉАЊЕ УСТАНОВОМ И ДРУГА ПИТАЊА ОД ЗНАЧАЈА ЗА ОРГАНИЗАЦИЈУ РАДА У УСТАНОВИ

Органи Центра за социјални рад за општину Чока су: директор, управни одбор и надзорни одбор.

Директор Центра одговоран је за законитост рада, поштовање стандарда стручног рада, унутрашњу и спољну координацију, планирање, организовање и контролу рада запослених.

Делокруг управног и надзорног одбора центра за социјални рад уређен је оснивачким актом и статутом центра за социјални рад, у складу са законом.

У Центру за социјални рад образују се стална и повремена стручна и саветодавна тела.

Стална тела Центра су:

* Колегијум службе

У раду Колегијума службе учествују: супервизор и водитељи случаја.

Колегијум службе разматра питања и доноси закључке од значаја за рад службе и унапређење стручних процедура у раду са корисницима. Записнике са Колегијума службе воде се у писаној форми и води их директор Центра.

* Стална комисија органа старатељства

Стална комисија органа старатељства формира се у складу са законом ради извршења послова пописа и процене вредности имовине малолетних и пунолетних штићеника.

Директор ЦСР Чока је својим Решењем број 11/2024 од 01.02.2024.године, формирао сталну комисију за попис и процену вредности имовине штићеника (лица под старатељством – малолетних и пунолетних штићеника ), којим је стављено ван снаге решење број: 362/1 од 14.06.2019.године.

Повремена тела су стручни тимови.

Стручни тим је стручно тело у чијем раду учествују: супервизор, водитељ случаја и стручњаци посебних специјалности из или изван организационе јединице Центра, односно из других установа и организација.

Стручни тим се обавезно формира у складу са чл. 38. Правилника о организацији, нормативима и стандардима рада центара за социјални рад.

У складу са чланом 11. Закона о спречавању насиља у породици утврђена је обавеза руководиоца сваког центра за социјални рад да међу запосленима одреди тим стручњака да помажу у спречавању насиља у породици и пружају подршку жртвама насиља, што је Центар за социјални рад за општину Чока спровео и сви стручни радници су чланови тима.

У обављању своје делатности Центар за социјални рад за општину Чока непосредно сарађује са Покрајинским секретаријатом за социјалну политику, демографију и равноправност полова, Министарством за рад, запошљавање, борачка и социјална питања, Министарством за бригу о породици и демографију, Покрајинским заводом за социјалну заштиту, Републичким заводом за социјалну заштиту, Комором социјалне заштите, као и другим релевантним републичким и покрајинским органима.

Такође, да би Центар за социјални рад могао спроводити интегративни модел социјалне заштите, неопходно је да има унапређену мрежу сарадње и комуникације са локалном заједницом. Ту се првенствено мисли на сарадњу са Јединицом локалне самоуправе као оснивачем и носиоцем обавеза које проистичу из Закона о социјалној заштити ( материјална давања: једнократне новчане помоћи, погребни трошкови, опрема корисника за смештај у установу социјалне заштите или другу породицу , дневне услуге у заједници и др.) Такође, наставиће се сарадња са месним заједницама на подручју општине у циљу подстицања и промоције економских и социјалних права и права из области здравствене заштите старијих особа на селу и ефикаснијег решавања појединачних проблема на терену кроз уочавање и скретање пажње на исти. С тим у вези потребно је да центар за социјални рад у сарадњи са ЈЛС и месним заједницама предузма мере посвећене повећању нивоа информисаности старијих особа на селу о гарантованим правима и услугама социјалне и здравствене заштите и начинима њиховог остваривања.

Присутна је сарадња и са другим актерима у локалној заједници и то са: Црвеним крстом Чока, лиценцираним пружаоцем услуга помоћ у кући и лични пратилац детета, као и услуге Клуба са особама са инвалидитетом, затим, са Полицијском станицом Чока, Националном службом за запошљавање, Домом здравља Чока, РФПИО Филијала Кикинда, Основним судом у Кикинди, судском јединицом у Новом Кнежевцу, Основним јавним тужилаштвом у Кикинди, Општом болницом у Сенти, Специјалном болницом за неуропсихијатријска обољења „Свети Врачеви“ у Новом Кнежевцу, предшколском установом, основним и средњом школом на територији општине Чока.

У 2024. години Центар је дужан да обезбеди јавност свог рада и да извештава надлежне државне органе као и надлежни орган локалне самоуправе о свом раду, такође ће се плански наставити сa обавештавањем грађана о својим законским обавезама и овлашћењима као и услугама и програмима, како путем средстава јавног информисања тако и путем презентација, флајера и званичног сајта установе <http://www.csrcoka.org.rs/> .

Такође, Информатор о раду овог Центра израђен је у електронскоом и машински читљивом облику у складу са важећим упутством и објављен је путем јединственог информационог система информатора о раду који води и одржава Повереник за информације од јавног значаја и заштиту података о личнсоти. Линк ка Информатору доступан је на сајту установе <http://www.csrcoka.org.rs/>.

Сва битна питања у вези са организацијом рада, као што су управљање обимом посла, подаци о радном времену, начин поступања по приговорима корисника, начин комуникације између запослених и корисника, прописана су интерним актима, односно процедурама.

# ПЛАН СТРУЧНОГ УСАВРШАВАЊА ЗАПОСЛЕНИХ

Стручно усавршавање, у смислу Закона о социјалној заштити, јесте непрекидно стицање знања и вештина стручних радника и стручних сарадника у социјалној заштити. Трошкове стручног усавршавања стручних радника и стручних сарадника сносе послодавац и стручни радници и стручни сарадници. Стручни радници и стручни сарадници имају право и дужност да у току професионалног рада стално прате развој науке и струке и да се стручно усавршавају, ради одржавања и унапређивања професионалних компетенција и квалитета стручног рада. Стручно усавршавање стручних радника услов је за напредовање и стицање, односно обнављање лиценце.

Установа социјалне заштите, односно пружалац услуга социјалне заштите, дужан је да стручном раднику и стручном сараднику обезбеди стручно усавршавање у складу са законом, а према плану стручног усавршавања.

У складу са напред наведеним законским одредбама у финансијском плану за 2025.годину обезбеђена су средства за стручно усавршавање запослених лица у Центру за социјални рад за општину Чока.

|  |  |  |  |  |
| --- | --- | --- | --- | --- |
| Област/тема | Име и презиме/позиција | Облик/начин | Временски оквир | Извор финансирања |
| Насиље у породици и институционална заштита | Сандра Ђурђев/водитељ случаја | Интерактивни метод рада | До децембра 2024. | ЦСР |
| Рад са жртвама насиља у центру за социјални рад | Сандра Ђурђев/водитељ случаја | Интерактивни метод рада | До децембра 2024. | ЦСР |
| Подршка унапређењу положаја Ромкиња | Рожа Борбељ Нора/супервизор | Интерактивни метод рада | До децембра 2024. | ЦСР |
| Улога и поступање ЦСР приликом пријаве сумње на сексуално злостављање деце и приликом кризних ситуација | Рожа Борбељ Нора/супервизор | Интерактивни метод рада | До децембра 2024. | ЦСР |
| Скупови организовани унутар формиране групе супервизора околним центрима за социјални рад уз подршку ПЗЗСЗ | Рожа Борбељ Нора/супервизор | Интерактивни метод рада | До децембра 2024. | ЦСР |
| Скупови екстерне супервизије у малим центрима за социјални рад уз подршку ПЗЗСЗ | Рожа Борбељ Нора/супервизор | Интерактивни метод рада | До децембра 2024. | ЦСР |
| Стратегија суочавања са стресом | Никола Милошев/водитељ случаја | Интерактивни метод рада | До децембра 2024. | ЦСР |
| Интервенције центра за социјални рад у заштити деце у ситуацијама висококонфликтних развода | Никола Милошев/водитељ случаја | Интерактивни метод рада | До децембра 2024. | ЦСР |
| Тимски рад у центрима за социјани рад са посебним освртом на улогу и одговорност правника | Владенка Ћеран/радник на управно-правним пословима | Интерактивни метод рада | До децембра 2024. | ЦСР |
| Емоционална писменост | Рожа Борбељ Нора/супервизор  Владенка Ћеран/радник на управно-правним пословима  Никола Милошев/водитељ случаја | Интерактивни метод рада | До децембра 2024. | ЦСР |

Запослени у Центру ће током године пратити и усвајати и савремена достигнућа из области права, психологије, педагогије и социјалног рада праћењем стручне литературе, прибављањем социјалних часописа, изучавањем и избором разних текстова и уношењем иновација у програмске садржаје, активним и пасивним учешћем на радионицама,трибинама и округлим столовима који ће бити организоване током године.

Дипломирани економиста за финансијско рачуноводствене послове ће присуствовати семинарима из области финансија и пословања.

Према Правилнику о лиценцирању стручних радника, стручни радник је дужан да се усавршава у складу са законом и другим прописима којима је уређено стручно усавршавање у социјалној заштити. Стручно усавршавање, у том смислу, обухвата континуирано праћење развоја теорије и праксе социјалне заштите, стицање знања и вештина који унапређују процес заштите и подршке корисника.

Стручни радници испуњавају услове за обнављање лиценце стицањем захтеваног броја бодова. Бодови се прикупљају активно и пасивно, у складу са бодовном листом.

Сви стручни радници Центра испуњавају услове прописане горе наведеним правилником, те су 2013. године стекли одговарајуће лиценце за свој рад, и то лиценце за обаваљање основних стручних послова у социјалној заштити, правних и супервизијских послова. Исте лиценце су обновљене током 2019. године, са роком важења до 2025. године, те ће се током 2025. године приступити обнови лиценци подношењем одговарајућих захтева од стране стручних радника Комори социјалне заштите.

Запослена на радном месту, водитељ случаја-стручни радник на пословима социјалног рада ће током 2025. године, а након обављеног приправничког стажа полагати испит за лиценцу за обављање основних стручних послова у социјалној заштити.

# ПЛАНИРАНЕ ПРОГРАМСКЕ И ПРОЈЕКТНЕ АКТИВНОСТИ

**7.1. ПРОГРАМСКЕ АКТИВНОСТИ**

**1. Назив програма:** Превенција и заштита деце од свих облика насиља

**2. Општи циљ програма:** Развој безбедног окружења у коме ће бити остварено право сваког детета да буде заштићено од свих облика насиља

**3. Посебни циљ програма:** Подизање нивоа свести грађана, а посебно родитеља, старатеља и хранитеља деце о проблему насиља, формирање ставова о неприхватљивости свих видова насиља и у свим окружењима, промовисање позитивних модела понашања и решавања конфликата, промовисање вредности против насиља, ненасилне комуникације и сл.

**4. Планиране активности за реализацију програма:**

* Организовање трибине на тему заштите деце од насиља у сарадњи са Саветом за безбедност и основним школама на територији општине Чока,
* Израда едукативних материјала за родитеље, старатеље и хранитеље.

**5. Очекивани исходи:** ојачани капацитети родитеља, старатеља и хранитеља за превенцију насиља над децом.

**1. Назив програма:** Детињство, не дечији брак

**2. Општи циљ програма:** Развој безбедног окружења у коме ће бити остварено право сваког детета да буде заштићено

**3. Посебни циљ програма:** подизање свестиграђана, а посебно родитеља, старатеља и хранитеља деце о феномену дечијих бракова и његовим штетним последицама по дете, породицу и ширу заједницу.

**4. Планиране активности за релаизацију програма:**

* Организовање трибине на тему дечијег брака у сарадњи са Саветом за безбедност и основним школама на територији општине Чока и координатором за ромска питања,
* Израда едукативних материјала на тему дечијег брака.

**5. Очекивани исходи:**

* Информисани грађани о недозвољености склапања малолетних бракова, могућим последицама и санкцијама и оснажени капацитети родитеља, старатељ и хранитеља деце за препознавање проблематике, као и правовременог реаговања, а ради превенције дечијег брака.

**7.2. ПРОЈЕКТНЕ АКТИВНОСТИ**

Када су у питању пројектне активности, Центар за социјални рад за општину Чока ће током 2025. године, **наставити реализацију пројекта**, односно програма увођења координатора за ромска питања у центре за социјални рад у Аутономној покрајини Војводини. Бесповратна средства у износу од 600.000,00 динара за ангажовање ромског координатора у периоду од 6 (шест) месеци Центру за социјални рад за општину Чока додељена су од стране Покрајинског секретаријата за социјалну политику, демографију и равноправност полова, по основу уговора о коришћењу бесповратних средстава број: 002317735 2024 99361 000 000 000 001од 16.10.2024. године, односно број: 404-21/2024 од 22.10.2024. године.

Као што је већ речено, сврха пројекта јесте ангажовање ромског координатора, чија улога јесте промовисање поштовања различитости и подршка лицима у потреби који својим ангажовањем обезбеђује квалитетнију заштиту маргинализованих група грађана и остваривање њихових загарантованих права. Кроз свој рад, координатор за ромска питања развијаће делотворан концепт партнерстава, у којем најодговорнији друштвени субјекти и државни органи у општинама заједнички превентивно делују на смањењу социо-економских разлика, превенцији дискриминације и других проблема за опште добро и у јавном интересу свих грађана и грађанки. Ангажовани координатор за ромска питања пружаће стручну и техничку помоћ ромској заједници на територији општине Чока у циљу одговарања на потребе ромске националне мањине и унапређењу њиховог социо-економског положаја. Наиме, координатор ће бити њихова веза са центром за социјални рад у чијим ће просторијама проводити време у раду са странкама из ромске заједнице и то кроз пружање саветодавне помоћи која странкама омогућава приступ правима и услугама у надлежности центра за социјални рад, али и других институција, као и практичну помоћ у виду попуњавања представки, захтева или молби, а у циљу остваривања њихових права, углавном у домену социјалне заштите. Међутим, рад координатора за ромска питања биће усмерен и на приоритетна питања у вези са потребама ромске заједнице уопште (услови становања, ситуација у насељима, приступ социјалној заштити, здравственој заштити, запошљавању, образовању, ургентне потребе и друго).

Реализација горе наведеног пројекта одвијаће се у периоду од 01.12.2024. године до 31.05.2025. године, на који је, иначе закључен уговор о делу са ромским координатором, односно најкасније до 31.07.2025. године, када ће даваоцу средстава бити достављен наративни и финансијски извештај о наменски утрошеним средствима.

У току програмске године, односно у току 2025. године Центар за социјални рад за општину Чока **планира** да учествује на Конкурсу за доделу буџетских средстава органима и организацијама у Аутономној покрајини Војводини у чијем раду су у службеној употреби језици и писма националних мањина – националних заједница, који сваке године расписује Покрајински секретаријат за образовање, прописе,управу и националне мањине – националне заједнице и то за штампање двојезичких или вишејезичких образаца, службених гласила и других јавних публикација. Сврха овог пројекта који би у потпуности био финансиран од стране горе наведене инстутиције била би израда и штампање флајера на српском и мађарском језику о правима и услугама које Центар за социјални рад за општину Чока пружа својим корисницима.

# ПЛАНИРАНЕ ИНВЕСТИЦИОНЕ АКТИВНОСТИ

Центар за социјални рад за општину Чока се налази у просторијама ОУП Чока, у приземљу зграде, са посебним улазом независно од улаза у зграду општине која се налази у Чоки, ул.Потиска бр.20.

На главном улазу у зграду општине постоје услови за прилаз особама са инвалидитетом.

У току 2020.године изграђен је и прилаз у просторије Центрa за социјални рад за општину Чока, приступачан за несметан долазак возила са корисницима који се отежанo крећу и за самостално кретање корисника инвалидских колица и других помагала.

Центар има на располагању 5 (пет) канцеларија за рад 8 (осам) радника, 7 (седам) радника који раде на јавним овлашћењима и 1 (један) радник који ради на пружању услуга социјалне заштите које финансира локална самоуправа, од чега је 7 (седам) радника смештено у 4 (четири) канцеларије.

У претходном периоду, од стране локалне самоуправе, ЦСР Чока је на спрату зграде општине, стављена на располагање једна канцеларија за директора Центра.

Канцеларије су опремљене са потребном канцеларијском опремом, компјутерима и штампачима.

Дакле, услови рада у погледу техничке и административне опремљености су добри, али Центру за социјални рад недостаје једна канцеларија за потребе контактирања деце са родитељима у контролисаним условима по одлуци суда.

Како су канцеларије којима Центар за социјални рад за општину Чока располаже кречене пре десетак година из средстава месног самодоприноса, у току 2025. године планира се да се исте освеже кречењем, а у складу са средствима обезбеђеним у финансијском плану Центра.

Такође, планирана је набавка административне опреме током 2025. године и то фиксних телефона за 3 (три) канцеларије, имајући у виду да су постојећи телефони дотрајали, а како би се обезбедила несметана комуникација стручних и осталих радника са корисницима права и услуга Центра. Постоји потреба и за 1 (једним) брзим скенером у писарници, имајући у виду велику количину аката које је потребно скенирати, а потом и на што ефикаснији начин уметнути у писарницу и СОЗИС. Током 2023. године извршена је замена канцеларијских столица у просторијама Центра за социјални рад, са изузетком 2 (две) столице за двоје запослених, чија ће се набавка реализовати током 2025. године.

# ФИНАНСИЈСКИ ПЛАН

|  |  |  |  |  |  |
| --- | --- | --- | --- | --- | --- |
| Група  конта | Економска  класификација | Опис | БУЏЕТ ОПШТИНЕ  Програмска активност Једнократне помоћи и други облици помоћи 0902-0001(извор 07) | БУЏЕТ РЕПУБЛИКЕ  Пројекат  0005, 0013 и 0016(извор 01) | **УКУПНО** |
|  |  | **I.ПРИХОДИ** | **10.779.000,00** | **17.867.560,00** | **28.646.560,00** |
| **791** | 791100 | Приходи из буџета извор 01 |  | 17.867.560,00 | 17.867.560,00 |
| **733** | 733100 | Текући трансфери од других нивоа власти извор 07 | 10.579.000,00 |  | 10.579.000,00 |
|  | 733200 | Капитални трансфери од других нивоа власти извор 07 | 200.000,00 |  | 200.000,00 |
|  |  | **II.РАСХОДИ** | **10.779.000,00** | **17.867.560,00** | **28.646.560,00** |
| **411** |  | **Плате, додаци и накнаде запослених** | **2.772.000,00** | **10.253.520,00** | **13.025.520,00** |
|  | 411100 |  | 2.772.000,00 | 10.253.520,00 | **13.025.520,00** |
| **412** |  | **Социјални доприноси на терет послодавца** | **420.000,00** | **1.553.040,00** | **1.973.040,00** |
|  | 412100 | Допринос за ПИО | 277.000,00 | 1.153.040,00 | 1.430.040,00 |
|  | 412200 | Допринос за здравство | 143.000,00 | 400.000,00 | 543.000,00 |
| **413** |  | **Накнаде у натури** | **40.000,00** |  | **40.000,00** |
|  | 413100 |  | 40.000,00 |  | 40.000,00 |
| **414** |  | **Социјална давања запосленима** | **1.000,00** |  | **1.000,00** |
|  | 414100 | Накнада за време одуствовања са посла на терет фондова | 1.000,00 |  | 1.000,00 |
|  | 414400 | Друге помоћи запосленима |  |  |  |
| **415** |  | **Накнада трошкова за запослене** | **556.000,00** | **300.000,00** | **856.000,00** |
|  | 415100 |  | 556.000,00 | 300.000,00 | 856.000,00 |
| **416** |  | **Награде запосленима и остали посебни расходи** |  |  |  |
|  | 416100 | Награде запосленима и остали посебни расходи |  |  |  |
| **421** |  | **Стални трошкови** | **560.000,00** | **160.000,00** | **720.000,00** |
|  | 421400 | Услуге комуникације | 480.000,00 | 120.000,00 | 600.000,00 |
|  | 421500 | Трошкови осигурања | 80.000,00 | 40.000,00 | 120.000,00 |
| **422** |  | **Трошкови путовања** | **20.000,00** | **50.000,00** | **70.000,00** |
|  | 422100 | Трошкови службених путовања у земљи | 20.000,00 | 50.000,00 | 70.000,00 |
| **423** |  | **Услуге по уговору** | **2.879.000,00** | **4.773.000,00** | **7.652.000,00** |
|  | 423200 | Компјутерске услуге | 444.000,00 | 50.000,00 | 494.000,00 |
|  | 423300 | Услуге образовања и усавршавања запослених | 150.000,00 | 80.000,00 | 230.000,00 |
|  | 423400 | Услуге информисања | 20.000,00 | 30.000,00 | 50.000,00 |
|  | 423500 | Стручне услуге | 1.975.000,00 | 53.000,00 | 2.028.000,00 |
|  | 423700 | Репрезентација | 90.000,00 | 60.000,00 | 150.000,00 |
|  | 423900 | Остале опште услуге | 200.000,00 | 4.500.000,00 | 4.700.000,00 |
| **424** |  | **Специјализоване услуге** | **243.000,00** |  | **243.000,00** |
|  | 424900 | Остале специјализоване услуге | 243.000,00 |  | 243.000,00 |
| **425** |  | **Текуће поправке и одржавање** | **340.000,00** | **30.000,00** | **370.000,00** |
|  | 425100 | Текуће поправке и одржавање зграда и објеката |  | 30.000,00 | 30.000,00 |
|  | 425200 | Текуће поправке и одржавање опреме | 340.000,00 |  | 340.000,00 |
| **426** |  | **Материјал** | **890.000,00** | **120.000,00** | **1.010.000,00** |
|  | 426100 | Административни материјал | 220.000,00 | 60.000,00 | 280.000,00 |
|  | 426300 | Материјали са образовање и усавршавање запослених | 20.000,00 |  | 20.000,00 |
|  | 426400 | Материјали за саобраћај | 370.000,00 | 30.000,00 | 400.000,00 |
|  | 426800 | Материјали за одржавање хигијене и угоститељство | 60.000,00 | 20.000,00 | 80.000,00 |
|  | 426900 | Материјали за посебне намене | 220.000,00 | 10.000,00 | 230.000,00 |
| **472** |  | **Накнаде за социјалну заштиту из буџета** | **1.700.000,00** | **600.000,00** | **2.300.000,00** |
|  | 472300 | Накнаде из буџета за децу и породицу |  | 600.000,00 | 600.000,00 |
|  | 472600 | Накнаде из буџета у случају смрти | 500.000,00 |  | 500.000,00 |
|  | 472900 | Остале накнаде из буџета(једнократне помоћи) | 1.200.000,00 |  | 1.200.000,00 |
| **482** |  | **Порези, обавезне таксе и казне** | **50.000,00** | **28.000,00** | **78.000,00** |
|  | 482100 | Остали порези(регистрација возила) | 20.000,00 | 8.000,00 | 28.000,00 |
|  | 482200 | Обавезне таксе | 20.000,00 | 20.000,00 | 40.000,00 |
|  | 482300 | Новчане казне | 10.000,00 |  | 10.000,00 |
| **483** |  | **Новчане казне и пенали по решењу судова** | **58.000,00** |  | **58.000,00** |
|  | 483100 |  | 58.000,00 |  | 58.000,00 |
| **485** |  | **Накнада штете за повреде или штету нанету од стране државних органа** | **50.000,00** |  | **50.000,00** |
|  | 485100 |  | 50.000,00 |  | 50.000,00 |
| **512** |  | **Машине и опрема** | **200.000,00** |  | **200.000,00** |
|  | 512200 | Административна опрема | 200.000,00 |  | 200.000,00 |
|  |  | **УКУПНИ РАСХОДИ** | **10.779.000,00** | **17.867.560,00** | **28.646.560,00** |

**ОБРАЗЛОЖЕЊЕ ЗА СРЕДСТВА КОЈА СЕ ОСТВАРУЈУ ИЗ БУЏЕТА РЕПУБЛИКЕ СРБИЈЕ ПО ЕКОНОМСКИМ КЛАСИФИКАЦИЈАМА**

***Економска класификација 411 и 412 -Плате, додаци и накнаде запослених и социјални доприноси на терет послодавца***

Укупна планирана средства у износу од 11.806.560,00 динара за исплату зарада са припадајућим порезима и доприносима на терет послодавца по основу уговора о раду за седам запослених у ЦСР Чока, чије се зараде финансирају из буџета Републике Србије.

***Економска класификација 415-Накнада трошкова за запослене***

Укупна планирана средства у износу од 300.000,00 за исплату путних трошкова, као и трошкова за долазак и одлазак са рада за једног запосленог радника.

***Економска класификација 421-Стални трошкови***

Укупна планирана средства у износу од 160.000,00 динара за исплату трошкова комуникације, ПТТ услуга као и трошкова осигурања.

***Економска класификација 422-Трошкови путовања***

Укупна планирана средства у износу од 50.000,00 динара за исплату дневница за службена путовања у земљи.

***Економска класификација 423-Услуге по уговору***

Укупна планирана средства у износу од 4.773.000,00 динара, од којих је 273.000,00 динара предвиђено за програмску активност 0005-Обављање делатности установа социјалне заштите, а остатак је предвиђен за програмску активност 0013-Подршка раду хранитеља у износу од 4.500.000,00 динара.

***Економска класификација 425-Текуће поправке и одржавање***

Укупна планирана средства у износу од 30.000,00 динара за исплату трошкова техничког прегледа, одржавање службеног возила, одржавање рачунарске опреме и одржавање клима уређаја.

***Економска класификација 426-Материјал***

Укупна планирана средства у износу од 120.000,00 динара за исплату трошкова административног материјала, материјала за саобраћај, материјала за одржавање хигијене, као и материјала за посебне намене.

***Економска класификација 472-Накнаде за социјалну заштиту из буџета***

Укупна планирана средства у износу од 600.000,00 динара, од којих је 250.000,00 динара предвиђено за програмску активност 0013-Подршка раду хранитеља за исплату трошкова екскурзија и матура за децу смештену у хранитељској породици, а остатак од 350.000,00 динара је предвиђен за програмску активност 0016-Права корисника ван мреже установа социјалне заштите за исплату месечне новчане накнаде за тражиоце азила у Републици Србији.

***Економска класификација 482-Порези, обавезне таксе и казне***

Укупна планирана средства у износу од 28.000,00 динара за исплату трошкова регистрације возила, као и трошкова обавезних такси.

**Планирана средства по програмским активностима:**

**0005- Обављање делатности установа социјалне заштите у износу од 12.767.560,00 динара**

**0013-Подршка раду хранитеља у износу од 4.750.000,00 динара**

**0016-Права корисника ван мреже установа социјалне заштите у износу од 350.000,00 динара.**

**ОБРАЗЛОЖЕЊЕ ЗА СРЕДСТВА КОЈА СЕ ОСТВАРУЈУ ИЗ БУЏЕТА ЛОКАЛНЕ САМОУПРАВЕ ПО ЕКОНОМСКИМ КЛАСИФИКАЦИЈАМА**

***Економска класификација 411 и 412 -Плате, додаци и накнаде запослених и социјални доприноси на терет послодавца***

Укупна планирана средства у износу од 3.192.000,00 динара за исплату зараде по основу уговора о раду за зараде које се финансирају из буџета општине Чока. Износ од 1.992.000,00 динара односи се на исплату зараде за једну запослену која је запослена на одређено време ради замене запослене која се налази на привременом одуству ради одржавања трудноће односно на породиљском одуству и одуства са рада ради неге детета. Такође, Центар за социјални рад за општину Чока, планира да у 2025. години, након измене Правилника о систематизацији послова и добијању потребне сагласности, запосли радника на пословима возача, на неодређено време и потребна су средства у износу од 1.200.000,00 динара.

***Економска класификација 413-Накнаде у натури***

Укупна планирана средства у износу од 40.000,00 динара за исплату новогодишњих честитки за децу запослених.

***Економска класификација 414-Социјална давања запосленима***

Укупна планирана средства у износу од 1.000,00 динара за исплату накнаде за време одсуствовања са посла на терет фондова, као и исплату осталих помоћи запосленима.

***Економска класификација 415-Накнада трошкова за запослене***

Укупна планирана средства у износу од 556.000,00 динара за исплату путних трошкова за седморо запослених као и накнада за исплату путних трошкова за планирано ново запослење.

***Економска класификација 421-Стални трошкови***

Укупна планирана средства у износу од 560.000,00 динара за исплату трошкова комуникације, ПТТ услуга, интернета као и трошкова осигурања.

***Економска класификација 422-Трошкови путовања***

Укупна планирана средства у износу од 20.000,00 динара за исплату дневница за службена путовања у земљи.

***Економска класификација 423-Услуге по уговору***

Укупна планирана средства у износу од 2.879.000,00 динара за исплату компјутерских услуга, услуга образовања и усавршавања, услуге информисања, стручне услуге, трошкова репрезентације и осталих општих услуга.

***Економска класификација 424-Специјализоване услуге***

Укупна планирана средства у износу од 243.000,00 динара за исплату трошкова безбедности и здравља на раду, испитивање ПП апарата, трошкова очног прегледа запослених, процена возила као и испитивање радне околине.

***Економска класификација 425-Текуће поправке и одржавање***

Укупна планирана средства у износу од 340.000,00 динара за исплату трошкова техничког прегледа, одржавање службеног возила, одржавање рачунарске опреме и одржавање клима уређаја.

***Економска класификација 426-Материјал***

Укупна планирана средства у износу од 890.000,00 динара за исплату трошкова административног материјала, материјала за саобраћај, материјала за одржавање хигијене, материјала за образовање и усавршавање запослених као и материјала за посебне намене.

***Економска класификација 472-Накнаде за социјалну заштиту из буџета***

Укупна планирана средства у износу од 1.700.000,00 динара за исплату трошкова сахране, као и исплату трошкова једнократних помоћи.

***Економска класификација 482-Порези, обавезне таксе и казне***

Укупна планирана средства у износу од 50.000,00 динара за исплату трошкова регистрације возила, као и трошкова обавезних такси и новчаних казни.

***Економска класификација 483-Новчане казне и пенали по решењу судова***

Укупна планирана средства у износу од 58.000,00 динара за исплату трошкова новчаних казни и пенала по решењу судова.

***Економска класификација 485-Накнада штете за повреде или штету нанету од стране државних органа***

Укупна планирана средства у износу од 50.000,00 динара за исплату трошкова накнаде штете за повреду или штету нанету од стране државних органа.

***Економска класификација 512-Машине и опрема***

Укупна планирана средства у износу од 200.000,00 динара за куповину клима уређаја, мултифункционалног штампача као и канцеларијског намештаја.

**Укупна планирана средства за програмску активност 0902-0001-Једнократне помоћи и други облици помоћи износе 10.779.000,00 динара.**

# ПЛАН РАЗВОЈА НОВИХ УСЛУГА

Центар за социјални рад за општину Чока ће се и у 2025. години активно укључивати у процесе планирања и развоја недостајућих услуга социјалне заштите на територији општине Чока.

Такође,неопходно је развијање свести о потреби сарадње свих институција на локалном нивоу у циљу стварања услова за пружање квалитетних, ефикасних и економичних услуга грађанима општине Чока.

Присутна је сензибилисаност у разумевању потреба за унапређивањем система социјалне заштите на локалном нивоу и у погледу реализације права из области социјалне заштите што је резултирало добром сарадњом између оснивача и Центра за социјални рад за општину Чока и заједничким улагањем напора у обезбеђивању материјалних и других могућности за ову делатност.

Поред тешке материјалне ситуације, локална самоуправа настоји да пружа материјалну подршку центру ценећи остварени квалитет социјалног рада, ентузијазам, преузимање лидерске позиције у развоју локалних услуга, повезивање локалних институција и тежње за развојем интегративне социјалне заштите у општини Чока.

Када је у питању план развоја нових услуга, Центар ће најпре код локалне самоуправе иницирати доношење новог стартешког документа у области социјалне заштите и успостављање локалних механизама за дефинисање и праћење спровођења социјалне заштите, а у складу са постојећим Планом развоја општине Чока 2022-2030, имајући у виду да је претходној стратегији донетој за период од 2007. до 2017. године истекла важност.

Од стране овог Центра за социјални рад уочава се потреба редовног мапирања услуга социјалне заштите на локалном нивоу, те ће новим стартешким документом бити обухваћене нове услуге за које ће се утврдити да грађани наше општине имају потребу, попут услуге личног пратиоца деце, а имајући у виду препоруке Заштитника грађана да јединице локалне самоуправе успоставе ову услугу и обезбеде да деца са инвалидитетом односно сметњама у развоју, којима је потребна додатна подршка, остваре услугу личног пратиоца детета, ради укључивања у редовно школовање и активности у заједници и успостављања што већег нивоа самосталности. С тим у вези потребно је дефинисати следеће: нормативно уређивање услуге лични пратилац детета; планирање средстава; избор пружаоца услуге у складу са Законом о социјалној заштити; уређивање методологије формирања цене услуге; повећање ефикасности рада интерресорне комисије; уређивање начина праћења и извештавања о пружању услуге.

Такође, током 2025. године планира се иницирање код локалне самоуправе доношења нове одлуке о социјалној заштити којом ће бити утврђена права грађана/ки општине Чока на услуге социјалне заштите и мере материјалне подршке, поступци за остваривање права, права и обавезе корисника социјалне заштите, финансирање социјалне заштите, као и друга питања од значаја за социјалну заштиту на нивоу локалне заједнице у складу са Законом о социјалној заштити. Након што буде усвојена нова одлука о социјалној заштити иницираће се и доношење два правилника и то: Правилника о додели једнократне помоћи и правлник о праву на бесплатан оброк у народној кухињи, све наведено у циљу дефинисања јасних критеријума за признавање наведених права, као и поступка за коришћење истих.

**РЕПУБЛИКА СРБИЈА**

**АП ВОЈВОДИНА По овлашћењу директора**

**ЦЕНТАР ЗА СОЦИЈАЛНИ РАД Центра за социјални рад за општину Чока**

**ЗА ОПШТИНУ ЧОКА број: 060-30-8/2024 од 15.07.2024. год.,**

Број: 060-12-380/2024 **овлашћено лице:**

Датум: 16.12.2024. године **Никола Милошев, дипл.психолог**

Ч О К А